Document ID: 32002R2010

Uredba Komisije (ES) št. 2010/2002
z dne 12. novembra 2002
o spremembah Uredbe (ES) št. 1799/2001 o standardu trženja za agrume
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 545/2002 [2], in zlasti člena 2(2) Uredbe,
ob upoštevanju naslednjega:
(1) Uredba Komisije (ES) št. 1799/2001 [3], kakor je bila spremenjena z Uredbo (ES) št. 453/2002 [4], vsebuje določbe o kakovosti, določanju velikosti, predstavitvi in označevanju agrumov.
(2) Standard za agrume, ki ga priporoča Ekonomska komisija Združenih narodov za Evropo, je bil nedavno spremenjen in vključuje možnost določitve velikosti sadja s štetjem, nove določbe glede izenačenosti po velikosti ter možnost pakiranja agrumov različnih vrst v isti prodajni enoti pakiranja.
(3) Poleg tega je primerno razjasniti nekaj sedanjih določb. Prvič, za velikost 1-X, ki se tradicionalno trži pod oznako "1", je potrebna drugačna oznaka. Drugič, minimalno vsebnost soka, ki se uporablja za različne sorte pomaranč, je treba dopolniti. Nazadnje, primerno je predpisati, da se pogoji označevanja glede konzervansov uporabljajo samo za obdelavo po obiranju.
(4) Zato je treba spremeniti Uredbo (ES) št. 1799/2001.
(5) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
Priloga k Uredbi (ES) št. 1799/2001 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. novembra 2002

Labels: 3
17